CELEX: 62013TN0406
Language: hr
Date: 2013-07-29 00:00:00
Title: Predmet T-406/13: Tužba podnesena 29. srpnja 2013. — Gossio protiv Vijeća

26.10.2013   
            
            
               HR
            
            
               Službeni list Europske unije
            
            
               C 313/28
            
         Tužba podnesena 29. srpnja 2013. — Gossio protiv Vijeća
   (Predmet T-406/13)
   2013/C 313/54
   Jezik postupka: francuski
   
      Stranke
   
   
      Tužitelj: Marcel Gossio (Casablanca, Maroko) (zastupnik: S. Zokou, avocat)
   
      Tuženik: Vijeće Europske unije
   
      Zahtjevi
   
   Tužitelj od Općeg suda zahtijeva da:
   
               —
            
            
               poništi:
               
                           —
                        
                        
                           Odluku 2010/656/ZVSP i Uredbu Vijeća (EZ) 560/2005 kao i Provedbenu odluku 2012/144/ZVSP od 8. ožujka 2012. o mjerama ograničavanja zbog stanja u Côte d’Ivoireu u mjeri u kojoj se odnose na tužitelja;
                        
                     
                           —
                        
                        
                           Odluku od 17. svibnja 2013. koja potvrđuje i ponovo uvodi naprijed navedene mjere ograničavanja u dijelu u kojem određuju da tužitelj treba ostati na listi osoba i subjekata navedenih u Prilogu II. Odluci 2010/656/ZVSP i u Prilogu IA Uredbi (EZ) br. 560/2005 o uvođenju određenih posebnih mjera ograničavanja određenih s obzirom na stanje u Côte d’Ivoreu.
                        
                     
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog odnosi se na prekoračenje ovlasti i očitu pogrešku u ocjeni u mjeri u kojoj:
               
                           —
                        
                        
                           činjenice koje se stavljaju na teret tužitelju nemaju objektivno uporište i ne oslanjaju se ni na kakav opipljiv dokaz;
                        
                     
                           —
                        
                        
                           ne može se uspostaviti objektivna veza između pravnih navoda na koje se poziva radi opravdavanja mjera ograničavanja u odnosu na tužitelja i s obzirom na stanje u Côte d’Ivoireu;
                        
                     
                           —
                        
                        
                           pravne osnove na kojima se temelje mjere ograničavanja u odnosu na tužitelja u suprotnosti su sa posljednjim pravnim navodima na koje se poziva radi opravdanja ovih mjera;
                        
                     
                           —
                        
                        
                           odluke Vijeća predstavljaju zlouporabu postupka ili ovlasti.
                        
                     
         
               2.
            
            
               Drugi tužbeni razlog odnosi se na povredu temeljnih prava tužitelja a posebno prava na presumpciju nevinosti, poduzetničku slobodu, pravo vlasništva, načelo proporcionalnosti kao i prava na poštivanje osobnog i obiteljskog života i prava osobe da ne bude podvrgnuta nečovječnom ili ponižavajućem postupanju.